Eurovizijos dainų konkursas 2021

Eurovizijos dainų konkursas 2021 buvo 65-asis Eurovizijos dainų konkursas, kuris vyko antrame pagal dydį Nyderlandų mieste Roterdame. Nyderlandai teisę rengti „Eurovizijos“ dainų konkursą iškovojo po Duncan Laurence'o pergalės su daina „Arcade“ 2019 m. Šalis konkursą turėjo rengti 2020 m., tačiau jis buvo atšauktas dėl COVID-19 pandemijos. Tai buvo penktoji ,,Eurovizija" rengta Nyderlanduose, paskutinį kartą iki tol šioje šalyje konkursas vyko 1980 m.

Pusfinaliai vyko gegužės 18 ir gegužės 20 d., o finalas – gegužės 22 d. Renginį vedė Chantal Janzen, Edsilia Rombley, Jan Smit ir Nikkie de Jager.

2021 m. „Eurovizijos“ dainų konkursą laimėjo Italijos atstovai „Måneskin“, kurie suteikė teisę surengti 2022 m. dainų konkursą Italijoje. Lietuvos atstovai užėmė 8 vietą.

Konkurse dalyvavo 39 šalys. Bulgarija ir Ukraina grįžo po nedalyvavimo 2019 m. konkurse, Armėnija, Vengrija ir Juodkalnija priėmė sprendimą pasitraukti. Baltarusija buvo pašalinta iš šių metų „Eurovizijos“ dainų konkurso dėl dainoje „Ja naučiu tibia“ figūruojančios politinės potekstės.

Konkurso vieta 
 Plačiau apie miestą skaitykite straipsnyje Roterdamas.

Po 2020 m. konkurso, kuris turėjo vykti Roterdame, Nyderlanduose, atšaukimo, per simbolinę transliaciją „Europe Shine a Light“, kuri buvo transliuota 2020 m. gegužės 16 d., buvo paskelbta, kad 2021 m. konkursas grįžta ir jis vyks ten pat, kur ir planuota – Roterdamo „Ahoy“ arenoje. Ten buvo surengtas ir 2007 m. vaikų „Eurovizijos“ dainų konkursas.

Formatas 
 Plačiau apie formatą skaitykite straipsnyje Eurovizijos dainų konkursas 2020.

Rengimas 
Siekiant užtikrinti konkurso sugrįžimą, 2021 m. rugsėjį Europos transliuotojų sąjunga paskelbė planuojanti keturis rengimo scenarijus:

 A – įprasta Eurovizija, su visomis delegacijomis Roterdame bei tūkstančiais žurnalistų ir gerbėjų vienoje arenoje;
 B – Eurovizija besilaikant atstumo taisyklių ir naudojantis prevencinėmis priemonėmis – visi dalyviai vyktų į Roterdamą, tačiau nuolat privalėtų testuotis ir laikytis atsargos taisyklių, o žurnalistų ir žiūrovų skaičius arenoje būtų ženkliai mažinamas;
 C – Eurovizija su tarpvalstybinio keliavimo draudimais – nei delegacijos, nei žurnalistai, nei gerbėjai nevyktų į Roterdamą, būtų rodomi išankstiniai pasirodymų įrašai, tačiau arenoje galėtų būti dalis žiūrovų;
 D scenarijus – visiškas užsidarymas dėl karantino, sąlygos tokios pat, kaip C versijos, bet arena taip pat būtų be žiūrovų, vyktų tik suplanuoti pasirodymai skirti užpildyti laiką balsuojant. Vasarį buvo nuspręsta atsisakyti A scenarijaus, nes pandeminė situacija tik sudėtingėjo, o kovą buvo pasirinktas scenarijus B, tikintis surengti kuo įprastesnį konkursą ir išleistas detalus rengimo planas, pagal minėtąjį scenarijų.

Logotipas ir šūkis 
Europos transliuotojų sąjunga (EBU) patvirtino, kad 2020 m. vizualinis dizainas ir šūkis „Open Up“ (lt. Atsiverk) bus naudojamas ir 2021 m. konkurse. Logotipo dizainą kūrė CLEVER°FRANKE. Tai abstrakti 2021 m. dalyvaujančių (logotipo paskelbimo metu) 41 šalies vėliavų spalvų reprezentacija, kurios susijungia konkurso sostinėje – Roterdame.

Vedėjai 
Kaip ir vizualiniai sprendimai, vedėjai išliko tie patys. 2019 m. gruodžio 4 d. NPO paskelbė, kad konkursą ves trys vedėjai: aktorė ir televizijos laidų vedėja Chantal Janzen, dainininkas ir konkurso komentatorius Jan Smit bei dainininkė Edsilia Rombley, atstovavusi Nyderlandams 1998 ir 2007 m. konkursuose. 2020 m. vasario 10 d. buvo paskelbta, jog Nikkie de Jager („NikkieTutorials“) prisijungs prie vedėjų komandos.

Dalyviai 
2020 m. spalio 26 d. EBU paskelbė, kad konkurse dalyvaus 41 šalis, t. y. tos pačios šalys, kurios turėjo dalyvauti atšauktame 2020 m. konkurse.

Bulgarija ir Ukraina grįš po nedalyvavimo 2019 m. konkurse, Vengrija ir Juodkalnija priemė sprendimą pasitraukti. 2021 m. kovo 5 d. EBU paskelbė, kad Armėnija prisideda prie pasitraukiančių šalių dėl Kalnų Karabacho konflikto su Azerbaidžanu, o kovo 26 d., Baltarusija buvo diskvalifikuota dėl dainos su politinėmis žinutėmis ir taip dalyvaujančių šalių skaičius sumažėjo iki 39.

Sugrįžtantys dalyviai 

Airija, Australija, Austrija, Azerbaidžanas, Belgija, Bulgarija, Čekija, Gruzija (Sakartvelas), Graikija, Jungtinė Karalystė, Islandija, Ispanija, Izraelis, Latvija, Malta, Moldovija, Nyderlandai, Rumunija, San Marinas, Serbija, Slovėnija, Šiaurės Makedonija, Šveicarija, Ukraina paskelbė paliekanti atšaukto 2020 m. konkurso dalyvius. Tai vėliau padarė ir Estija, ir Lietuva, pakartotinai išrinkusios juos atviros atrankos būdu.

Kai kurie atlikėjai taip pat anksčiau dalyvavo konkurse kaip tos pačios ar kitos šalies atstovai ar pagrindiniai vokalistai:

1 pusfinalis 

Pirmasis pusfinalis vyko 2021 m. gegužės 18 d. Jame dalyvavo 16 šalių. Šios ir kitos trys, automatiškai patekusios į finalą – Nyderlandai, Italija ir Vokietija balsavo šiame pusfinalyje. Baltarusija būtų dalyvavusi šio pusfinalio pirmoje dalyje, bet kovo 26 d. buvo diskvalifikuota dėl konkurso taisyklių pažeidimo.

Pažymėtos šalys pateko į finalą.

a – kartotinė frazė azerbaidžaniečių kalba, b – keletas žodžių ispanų kalba, c – kartotinė frazė hebrajų kalba, d – kartotinė frazė prancūzų kalba.

2 pusfinalis 
Antrasis pusfinalis vyko 2021 m. gegužės 20 d. Jame dalyvavo 17 šalių. Šios ir kitos trys, automatiškai patekusios į finalą, valstybės – Jungtinė Karalystė, Ispanija ir Prancūzija balsavo šiame pusfinalyje. Pusfinalyje turėjo dalyvauti 18 šalių, tačiau 2021 m. kovo 5 d. Armėnija paskelbė pasitraukianti dėl Kalnų Karabache vykusio karinio konflikto.

Pažymėtos šalys pateko į finalą.

e – kartotinis žodis italų kalba, f – sakinys čekų kalba, g – Po teigiamo „Gagnamagnið“ nario COVID-19 testo rezultato, Islandija naudojo savo repeticijos vaizdo įrašą,h – kartotinė frazė anglų kalba ir kartotinis žodis ispaniškai.

Finalas 
Finalas vyko 2021 m. gegužės 22 d. Jame dalyvavo 26 šalys – automatiškai patekusios „Didžiojo penketo“ šalys, prie kurių prisidėjo ir Nyderlandai (šalis šeimininkė) bei dešimt geriausiai įvertintų šalių iš kiekvieno pusfinalio. Visos trisdešimt devynios dalyvaujančios šalys balsavo finale.

i – du sakiniai vokiečių kalba.

Kiti apdovanojimai

Marcel Bezençon apdovanojimai 
Marcel Bezençon apdovanojimai pirmiausiai buvo išdalinti per 2002 m. „Eurovizijos“ konkursą Taline, Estijoje, siekiant pagerbti geriausias dalyvaujančias konkurse dainas. Apdovanojimai įkurti Christerio Björkmano (Švedijos atstovas 1992 m. „Eurovizijos“ dainų konkurse ir dabartinis Švedijos delegacijos vadovas) ir Richardo Herreyio (grupės „Herreys“ narys; su šia grupe jis laimėjo 1984 m. „Eurovizijoje“). Šie apdovanojimai skirstomi į tris kategorijas: meniškumo apdovanojimas ir kompozitoriaus apdovanojimas ir spaudos apdovanojimas.

OGAE 
Organisation Générale des Amateurs de l’Eurovision (labiau žinomas kaip OGAE) – tarptautinė organizacija, kuri buvo įkurta 1984 metais Savonlinoje, Suomijoje. Organizacija susideda iš 40 „Eurovizijos“ dainų konkurso gerbėjų klubų tinklo visoje Europoje ir už jos ribų ir yra nevyriausybinė, nepolitinė, nepelno įmonė.

Barbara Dex apdovanojimas 

 Plačiau apie 1993 m. Belgijos atstovę skaitykite straipsnyje Barbara Dex.
 Plačiau apie šiuos apdovanojimus skaitykite straipsnyje Barbara Dex apdovanojimai.

Barbara Dex apdovanojimai – kasmetiniai apdovanojimai, skiriami blogiausiai Eurovizijos dainų konkurse apsirengusiems atlikėjams. Jie pavadinti Barbara Dex, kuri atstovavo Belgijai 1993 m. konkurse, vardu.

Tarptautinės transliacijos ir balsavimai

Pranešėjai 
Komisijų pateiktus balsus finalo metu paskelbs kiekvienos dalyvaujančios šalies atstovas.

  – Lucy Ayoub (2019 m. vedėja)
  – Ida Nowakowska (2019 m. ir 2020 m. Vaikų Eurovizijos vedėja)
  – Monica Fabbri
  – Andri Xhahu
  – Stephanie Spiteri
  – Sissi
  – Vane Markoski
  – Ell & Nikki (2011 m. laimėtojai)
  – Silje Skjemstad Cruz
  – Nieves Álvarez
  – Philipp Hansa
  A manda Holden
  – Carolina Di Domenico
  – Lorella Flego
  – Manolis Gkinis
  – Aminata Savadogo (Latvijos atstovė 2015 m. Eurovizijoje)
  – Ryan O’Shaughnessy (Airijos atstovas 2018 m. Eurovizijoje)
  – Sergey Stepanov (Epic Sax Guy) (Moldovos atstovas 2010 m. ir 2017 m. Eurovizijoje su grupe SunStroke Project)
  – Dragana Kosjerina
  Joanna Dragneva (Bulgarijos atstovė 2008 m. Eurovizijoje su grupe Deep Zone Project)
  – Loukas Hamatsos
  – Danira Boukhriss
  – Barbara Schöneberger
  – Joel Creasey
  – Katri Norrlin
  – Elisa
  – Tayanna
  – Hannes Óli Ágústsson
  – Cătălina Ponor
  – Ivan Dorian Molnar
  – Taťána Kuchařová
  – Oto Nemsadze (Gruzijos atstovas 2019 m. Eurovizijoje)
  – Andrius Mamontovas (Lietuvos atstovas 2006 m. Eurovizijoje su grupe LT United)
  – Tina Müller
  – Polina Gagarina (Rusijos atstovė 2015 m. Eurovizijoje)
  – Carla (Prancūzijos atstovė 2019 m. Vaikų Eurovizijoje)
  – Carola (Švedijos atstovė 1983 m. ir 2006 m. Eurovizijoje; 1991 m. laimėtoja)
  – Angélique Beldner
  – Romy Monteiro

Komentatoriai 

k – Pirmasis pusfinalis bus transliuojamas su dviejų valandų vėlavimu.

Nedalyvaujančios šalys

Šaltiniai

Nuorodos 
 Oficiali „Eurovizijos“ svetainė

2021 muzikoje
Eurovizijos konkursai